ระเบียบสำนักงาน กระเบียบสำนักงาน ก.พ.ว่าด้วยการกำหนดขั้นตอนและระยะเวลาการปฏิบัติราชการเกี่ยวกับคำขอยกเว้นในกรณีที่ขาดคุณสมบัติทั่วไปคำขออุทธรณ์คำสั่งลงโทษและคำขอร้องทุกข์คำสั่งให้ออกจากราชการพ.ศ. ๒๕๔๓ อาศัยอำนาจตามระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐ พ.ศ. ๒๕๓๒ ข้อ ๙ ข้อ ๑๑และข้อ ๑๒ จึงให้ออกระเบียบกำหนดขั้นตอนและระยะเวลาการปฏิบัติราชการเกี่ยวกับคำขอยกเว้นในกรณีที่ขาดคุณสมบัติทั่วไปคำขออุทธรณ์คำสั่งลงโทษ และคำขอร้องทุกข์ คำสั่งให้ออกจากราชการ ตามมาตรา ๓๐ มาตรา๑๒๕ (๔) มาตรา ๑๒๖ มาตรา ๑๒๙ มาตรา ๑๔๐ และมาตรา ๑๔๑ แห่งพระราชบัญญัติระเบียบข้าราชการพลเรือนพ.ศ. ๒๕๓๕ เฉพาะขั้นตอนที่สำนักงาน ก.พ. รับผิดชอบไว้ ดังต่อไปนี้ข้อ ๑ระเบียบนี้เรียกว่า ระเบียบสำนักงาน ก.พ. ว่าด้วยการกำหนดขั้นตอนและระยะเวลาการปฏิบัติราชการเกี่ยวกับคำขอยกเว้นในกรณีที่ขาดคุณสมบัติทั่วไปคำขออุทธรณ์คำสั่งลงโทษ และคำขอร้องทุกข์คำสั่งให้ออกจากราชการ พ.ศ. ๒๕๔๓ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิก(๑) ระเบียบสำนักงาน ก.พ. ว่าด้วยการกำหนดขั้นตอนและระยะเวลาการปฏิบัติราชการเกี่ยวกับคำขอยกเว้นในกรณีที่ขาดคุณสมบัติทั่วไปพ.ศ. ๒๕๓๖(๒) ระเบียบสำนักงาน ก.พ.ว่าด้วยการกำหนดขั้นตอนและระยะเวลาการปฏิบัติราชการเกี่ยวกับคำขออุทธรณ์คำสั่งลงโทษให้ออกปลดออก หรือไล่ออกจากราชการ และคำขอร้องทุกข์คำสั่งให้ออกจากราชการ พ.ศ. ๒๕๓๖ข้อ ๔ในระเบียบนี้ก.พ.หมายถึง คณะกรรมการข้าราชการพลเรือนอ.ก.พ. หมายถึงคณะอนุกรรมการวิสามัญเกี่ยวกับการอุทธรณ์และการร้องทุกข์ ซึ่งได้รับมอบหมายจากก.พ. ให้ทำการแทนวัน หมายถึง วันทำการตามปกติเอกสารการพิจารณา หมายถึง สำนวนการสอบสวนรวมทั้งคำขออุทธรณ์หรือคำขอร้องทุกข์และเอกสารที่เกี่ยวข้องเรื่องไม่ยุ่งยาก หมายถึงคำขออุทธรณ์หรือคำขอร้องทุกข์คำสั่งให้ออกจากราชการที่มีข้อกฎหมาย มติ ก.พ.หรือมติคณะรัฐมนตรีเป็นแนวทางอยู่แล้ว หรือเป็นเรื่องที่มีปัญหาข้อเท็จจริงข้ออุทธรณ์ หรือข้อร้องทุกข์เพียงประเด็นเดียวหรือเป็นเรื่องที่ไม่มีผู้ถูกดำเนินการทางวินัยที่ต้องรายงานมายังก.พ. ด้วย หรือเป็นเรื่องที่มีเอกสารการพิจารณาไม่เกิน ๒๐๐ แผ่นเรื่องยุ่งยาก หมายถึงคำขออุทธรณ์หรือคำขอร้องทุกข์คำสั่งให้ออกจากราชการที่ไม่มีข้อกฎหมาย มติ ก.พ.หรือมติคณะรัฐมนตรีเป็นแนวทางหรือเป็นเรื่องที่มีปัญหาข้อเท็จจริง ข้ออุทธรณ์หรือข้อร้องทุกข์หลายประเด็น หรือเป็นเรื่องที่มีผู้ถูกดำเนินการทางวินัยที่ต้องรายงานมายังก.พ. ด้วย หรือเป็นเรื่องที่มีเอกสารการพิจารณาเกิน ๒๐๐ แผ่น แต่ไม่เกิน๕๐๐ แผ่นเรื่องยุ่งยากมาก หมายถึงคำขออุทธรณ์หรือคำขอร้องทุกข์คำสั่งให้ออกจากราชการ ที่ดำเนินการตรวจสำนวนเป็นคณะหรือเป็นเรื่องที่มีผู้ถูกดำเนินการทางวินัยต่างสังกัดกันที่ต้องรายงานมายัง ก.พ.ด้วย หรือเป็นเรื่องที่อุทธรณ์หรือร้องทุกข์คำสั่งของนายกรัฐมนตรี หรือรัฐมนตรีเจ้าสังกัดหรือเป็นเรื่องที่มีเอกสารการพิจารณาเกิน ๕๐๐ แผ่น แต่ไม่เกิน ๑,๐๐๐ แผ่นเรื่องยุ่งยากมากเป็นพิเศษ หมายถึงคำขออุทธรณ์หรือคำขอร้องทุกข์คำสั่งให้ออกจากราชการที่อยู่ในเกณฑ์เป็นเรื่องยุ่งยากมากและมีเอกสารการพิจารณาตั้งแต่ ๑,๐๐๐ แผ่น ขึ้นไปข้อ ๕เมื่อสำนักงาน ก.พ. ได้รับคำขอยกเว้นคุณสมบัติทั่วไปแล้ว มีขั้นตอนและระยะเวลาการปฏิบัติราชการดังนี้๕.๑คำขอยกเว้นคุณสมบัติทั่วไปเพื่อสมัครกลับเข้ารับราชการตามมาตรา ๖๕ หรือมาตรา ๖๖แห่งพระราชบัญญัติระเบียบข้าราชการพลเรือน พ.ศ. ๒๕๓๕๕.๑.๑ กรณีเป็นคำขอที่ไม่อยู่ในเกณฑ์ที่จะรับไว้พิจารณาหรือเป็นคำขอที่มีเอกสารประกอบคำขอไม่ครบถ้วนจะมีหนังสือแจ้งผู้ขอภายใน ๑๒ วันนับแต่วันรับคำขอ๕.๑.๒ กรณีเป็นคำขอที่อยู่ในเกณฑ์ที่จะรับไว้พิจารณาและมีเอกสารประกอบคำขอครบถ้วน มีขั้นตอนและระยะเวลาดำเนินการดังนี้ก. คำขอที่ยื่นต่อสำนักงาน ก.พ.สำนักงาน ก.พ.จะมีหนังสือสอบถามส่วนราชการว่าต้องการรับผู้ขอกลับเข้ารับราชการหรือไม่ภายใน ๑๒วันนับแต่วันที่ได้รับคำขอในกรณีที่ส่วนราชการแจ้งว่าต้องการรับและส่งเอกสารหลักฐานประกอบการพิจารณาครบถ้วนแล้วจะตรวจสอบข้อเท็จจริงและจัดทำบันทึกเพื่อเสนอ อ.ก.พ. หรือ ก.พ. ภายใน ๒๕วันนับแต่วันที่ได้รับหนังสือแจ้งจากส่วนราชการ เมื่อ อ.ก.พ. หรือ ก.พ. ได้พิจารณามีมติแล้วจะมีหนังสือแจ้งผลให้ผู้ขอทราบภายใน๕ วัน นับแต่วันที่ อ.ก.พ. หรือ ก.พ. มีมติในกรณีที่ส่วนราชการแจ้งว่าไม่ต้องการรับหรือไม่แจ้งให้ทราบภายในหกเดือนนับแต่วันที่สำนักงานก.พ. ส่งเรื่องไปให้ ซึ่งตามระเบียบ ก.พ. ว่าด้วยการขอและการพิจารณายกเว้นในกรณีที่ขาดคุณสมบัติทั่วไปพ.ศ. ๒๕๓๕ ถือว่าไม่ต้องการรับ จะมีหนังสือแจ้งผลให้ผู้ขอทราบภายใน ๕วันนับแต่วันที่ได้รับหนังสือแจ้งจากส่วนราชการ หรือวันที่ล่วงพ้นหกเดือนแล้วแต่กรณีข. คำขอที่ยื่นต่อส่วนราชการในกรณีที่ส่วนราชการต้องการรับและส่งเอกสารหลักฐานประกอบการพิจารณาครบถ้วนแล้วจะตรวจสอบข้อเท็จจริงและจัดทำบันทึกเพื่อเสนอ อ.ก.พ. หรือ ก.พ. และมีหนังสือแจ้งผลให้ส่วนราชการทราบภายในระยะเวลาตามที่กำหนดในข้อก.๕.๒ คำขอยกเว้นคุณสมบัติทั่วไปเพื่อสมัครสอบแข่งขันตามมาตรา ๔๗ หรือเพื่อเข้ารับการคัดเลือก ตามมาตรา ๕๐แห่งพระราชบัญญัติระเบียบข้าราชการพลเรือน พ.ศ. ๒๕๓๕๕.๒.๑กรณีเป็นคำขอที่ไม่อยู่ในเกณฑ์ที่จะรับไว้พิจารณาหรือเป็นคำขอที่มีเอกสารประกอบคำขอไม่ครบถ้วนจะหนังสือแจ้งผู้ขอภายใน ๑๒ วันนับแต่วันรับคำขอ๕.๒.๒ กรณีเป็นคำขอที่อยู่ในเกณฑ์ที่จะรับไว้พิจารณาจะมีหนังสือขอเอกสารหลักฐานจากส่วนราชการตรวจสอบข้อเท็จจริงและจัดทำบันทึกเพื่อเสนอ อ.ก.พ. หรือ ก.พ.และมีหนังสือแจ้งผลให้ผู้ขอทราบภายในระยะเวลาตามที่กำหนดในข้อ ๕.๑.๒ข้อ ๖เมื่อสำนักงาน ก.พ. ได้รับคำขออุทธรณ์คำสั่งลงโทษให้ออกปลดออกหรือไล่ออกจากราชการแล้ว มีขั้นตอนและระยะเวลาการปฏิบัติราชการดังนี้๖.๑ การดำเนินการเพื่อเสนอ อ.ก.พ.๖.๑.๑ มีหนังสือขอสำนวนการสอบสวนและหลักฐานการรับทราบคำสั่งลงโทษภายใน๕ วันนับแต่วันรับคำขอ๖.๑.๒ กรณีได้รับเอกสารหลักฐานประกอบการพิจารณาจะตรวจสอบภายใน๕ วัน นับแต่วันที่ได้รับเอกสาร ในกรณีที่ได้รับไม่ครบ จะมีหนังสือขอเอกสารหลักฐานเพิ่มเติมภายใน๕ วันนับแต่วันที่ตรวจพบ๖.๑.๓ เมื่อได้รับเอกสารหลักฐานประกอบการพิจารณาครบถ้วนแล้วกรณีเป็นคำขอที่ไม่ยื่นหรือส่งภายในกำหนดระยะเวลาอุทธรณ์หรือเป็นคำขอที่ไม่อยู่ในเกณฑ์ที่จะรับไว้พิจารณาประการอื่นจะจัดทำบันทึกเพื่อเสนอ อ.ก.พ. ภายใน ๑๕ วัน และเมื่อ อ.ก.พ.มีมติว่าเป็นคำขอที่ไม่อยู่ในเกณฑ์ที่จะรับไว้พิจารณาแล้ว จะมีหนังสือแจ้งผลให้ผู้ขอทราบภายใน๕ วันนับแต่วันที่ อ.ก.พ. มีมติกรณีเป็นคำขอที่อยู่ในเกณฑ์ที่รับไว้พิจารณาได้จะตรวจสำนวนและจัดทำบันทึกเพื่อเสนอ อ.ก.พ. โดยเรื่องไม่ยุ่งยากภายใน ๕๕ วันเรื่องยุ่งยากภายใน ๗๕ วัน เรื่องยุ่งยากมากภายใน ๑๑๐ วันและเรื่องยุ่งยากมากเป็นพิเศษภายใน ๒๐๐ วัน๖.๑.๔ ระยะเวลาดำเนินการในแต่ละกรณีตามข้อ ๖.๑.๓ วรรคสามไม่รวมถึงกรณีที่สำนักงาน ก.พ.จำเป็นต้องดำเนินการเพื่อให้ได้เอกสารหรือข้อเท็จจริงเพิ่มเติม เช่น การขอเอกสารหรือข้อเท็จจริงจากหน่วยงานหรือผู้เกี่ยวข้องเป็นต้น ทั้งนี้ ให้ขยายระยะเวลาออกไปเพื่อดำเนินการดังกล่าวจนแล้วเสร็จ๖.๑.๕ ในกรณีที่เจ้าหน้าที่ผู้ตรวจสำนวนมีเรื่องที่จะต้องดำเนินการพร้อมกันหลายเรื่องและไม่สามารถดำเนินการให้แล้วเสร็จตามระยะเวลาที่กำหนดในข้อ ๖.๑.๓ วรรคสาม ได้ให้เสนอขอขยายเวลาต่อเลขาธิการ ก.พ. หรือผู้ที่ได้รับมอบหมาย เพื่อพิจารณาขยายเวลาให้ตามความจำเป็นแก่กรณีโดยใช้ระยะเวลาตามข้อดังกล่าวเป็นเกณฑ์๖.๒ การดำเนินการตามมติ อ.ก.พ. หรือ ก.พ.๖.๒.๑ กรณีมีมติให้ยกอุทธรณ์จะจัดทำบันทึกรายงานนายกรัฐมนตรี ภายใน ๒๕ วัน นับแต่วันรับรองรายงานการประชุม๖.๒.๒ กรณีมีมติให้เปลี่ยนแปลงคำสั่งลงโทษจะจัดทำบันทึกรายงานนายกรัฐมนตรี ภายใน ๓๕ วัน นับแต่วันรับรองรายงานการประชุม๖.๒.๓ กรณีมีมติให้เสนอ ก.พ. หรือ อ.ก.พ.คณะอื่นจะจัดทำบันทึกเพื่อเสนอที่ประชุมดังกล่าว ภายใน ๒๕ วันนับแต่วันรับรองรายงานการประชุม และเมื่อได้รับมติ ก.พ. หรือ อ.ก.พ.คณะอื่นแล้วจะจัดทำบันทึกเพื่อเสนอ อ.ก.พ. ภายใน ๑๕ วัน๖.๒.๔ กรณีมีมติให้สอบสวนเพิ่มเติมจะออกคำสั่งแต่งตั้งคณะกรรมการสอบสวนภายใน ๑๐วันนับแต่วันรับรองรายงานการประชุมและจัดทำบันทึกเพื่อเสนอ อ.ก.พ. พิจารณาภายใน ๓๐วันนับแต่วันที่สอบสวนข้อเท็จจริงเพิ่มเติมแล้วเสร็จ และเมื่อ อ.ก.พ. มีมติแล้วหากต้องจัดทำบันทึกเพื่อเสนอก.พ. จะดำเนินการภายใน ๒๕ วัน นับแต่วันรับรองรายงานการประชุม๖.๒.๕ กรณีมีมติให้ส่วนราชการสอบสวนเพิ่มเติมหรือขอข้อเท็จจริง หรือให้ดำเนินการเพิ่มเติมจะมีหนังสือแจ้งให้ส่วนราชการดำเนินการตามมติภายใน ๕ วันนับแต่วันรับรองรายงานการประชุมและเมื่อสำนักงาน ก.พ. ได้รับข้อเท็จจริงรวมทั้งเอกสารหลักฐานที่ต้องการครบถ้วนแล้วจะตรวจสำนวนและจัดทำบันทึกเพื่อเสนอ อ.ก.พ. ภายใน ๓๐ วัน และเมื่อ อ.ก.พ.มีมติแล้ว หากต้องจัดทำบันทึกเพื่อเสนอ ก.พ. จะดำเนินการภายใน ๒๕ วัน นับแต่วันรับรองรายงานการประชุมกรณีตามข้อ ๖.๒.๓ ถึงข้อ ๖.๒.๕ซึ่งจะต้องรายงานนายกรัฐมนตรีเพื่อพิจารณาสั่งการด้วยนั้น สำนักงาน ก.พ.จะจัดทำบันทึกรายงานนายกรัฐมนตรีภายในระยะเวลาตามข้อ ๖.๒.๑ หรือข้อ ๖.๒.๒แล้วแต่กรณี๖.๓ การดำเนินการตามคำสั่งของนายกรัฐมนตรีและการแจ้งผลให้ผู้ขอทราบ๖.๓.๑ กรณีสั่งการให้ยกอุทธรณ์ตามมติ ก.พ.จะมีหนังสือแจ้งผลและส่งเอกสารหลักฐานคืนส่วนราชการ และแจ้งผลให้ผู้ขอทราบภายใน ๑๐วันนับแต่วันรับแจ้งคำสั่งของนายกรัฐมนตรี๖.๓.๒ กรณีสั่งการให้เปลี่ยนแปลงคำสั่งลงโทษตามมติ ก.พ.จะมีหนังสือแจ้งให้ส่วนราชการดำเนินการและแจ้งผลให้ผู้ขอทราบภายใน ๑๕ วันนับแต่วันรับแจ้งคำสั่งของนายกรัฐมนตรี๖.๓.๓ กรณีสั่งการให้ ก.พ. ทบทวนจะจัดทำบันทึกเพื่อเสนออ.ก.พ. ภายใน ๒๕ วันนับแต่วันรับแจ้งคำสั่งของนายกรัฐมนตรีกรณีต้องจัดทำบันทึกเพื่อเสนอ ก.พ. จะดำเนินการภายใน ๒๕วันนับแต่วันรับรองรายงานการประชุม และเมื่อ อ.ก.พ. หรือ ก.พ. มีมติแล้วจะจัดทำบันทึกรายงานนายกรัฐมนตรีภายในระยะเวลาตามข้อ ๖.๒.๑ หรือข้อ ๖.๒.๒แล้วแต่กรณีเมื่อนายกรัฐมนตรีสั่งการแล้ว กรณียกอุทธรณ์จะดำเนินการเพื่อแจ้งผลให้ผู้ขอและส่วนราชการที่เกี่ยวข้องทราบตามข้อ ๖.๓.๑กรณีเปลี่ยนแปลงคำสั่งลงโทษ จะดำเนินการเพื่อแจ้งผลตามข้อ ๖.๓.๒๖.๓.๔ กรณีสั่งการให้เสนอคณะรัฐมนตรีจะจัดทำบันทึกเพื่อเสนอคณะรัฐมนตรีภายใน ๒๐วันนับแต่วันรับแจ้งคำสั่งของนายกรัฐมนตรีและเมื่อได้รับแจ้งมติคณะรัฐมนตรีแล้วกรณียกอุทธรณ์จะดำเนินการเพื่อแจ้งผลตามข้อ ๖.๓.๑ กรณีเปลี่ยนแปลงคำสั่งลงโทษจะดำเนินการเพื่อแจ้งผลตามข้อ ๖.๓.๒ข้อ ๗เมื่อสำนักงาน ก.พ. ได้รับคำขออุทธรณ์คำสั่งลงโทษภาคทัณฑ์ ตัดเงินเดือนหรือลดขั้นเงินเดือน ตามมาตรา ๑๒๕ (๔) แห่งพระราชบัญญัติระเบียบข้าราชการพลเรือนพ.ศ. ๒๕๓๕ แล้ว ให้ดำเนินการตามขั้นตอนและระยะเวลาที่กำหนดไว้ตามข้อ ๖ โดยอนุโลมข้อ ๘เมื่อสำนักงาน ก.พ. ได้รับคำขอร้องทุกข์คำสั่งให้ออกจากราชการแล้วให้ดำเนินการตามขั้นตอนและระยะเวลาที่กำหนดไว้ตามข้อ๖ โดยอนุโลมข้อ ๙คำขอยกเว้นคุณสมบัติทั่วไป คำขออุทธรณ์ หรือคำขอร้องทุกที่สำนักงาน ก.พ.ได้รับไว้แล้วก่อนวันที่ระเบียบนี้มีผลใช้บังคับ และยังพิจารณาดำเนินการไม่แล้วเสร็จจนถึงขั้นแจ้งผลการพิจารณาให้ผู้ขอและส่วนราชการที่เกี่ยวข้องทราบให้ดำเนินการตามขั้นตอนและระยะเวลาที่กำหนดไว้ตามระเบียบนี้ข้อ ๑๐ให้เลขาธิการ ก.พ. เป็นผู้รักษาการตามระเบียบนี้ และให้มีอำนาจตีความและวินิจฉัยปัญหาที่เกิดขึ้นเนื่องจากการใช้บังคับระเบียบนี้ประกาศ ณ วันที่ ๕ ตุลาคม พ.ศ. ๒๕๔๓ชวน หลีกภัยนายกรัฐมนตรี[๑] ราชกิจจานุเบกษา เล่ม ๑๑๗/ตอนพิเศษ ๑๐๙ ง/หน้า ๒๑/๓๐ พฤศจิกายน ๒๕๔๓